Burrel (Albaania) - Vikipeedia, vaba entsüklopeedia

# Burrel (Albaania)

### Allikas: Vikipeedia

Burrel
[ ]
albaania Burrel *, Burreli **
* definiitvorm, ** indefiniitvorm
{{{omakeelne_nimi_2}}} {{{3}}}
{{{4}}}
{{{omakeelne_nimi_3}}} {{{5}}}
{{{6}}}
{{{omakeelne_nimi_4}}} {{{7}}}
{{{8}}}
{{{omakeelne_nimi_5}}} {{{9}}}
{{{10}}}

Pindala: km²
sealhulgas maad {{{sh maad}}} km²
Elanikke: 15 800 (2006)

koordinaadid: 41°36′ N 20°00′ E

Burrel (teised nimekujud Burelë, Bureli, Burrelë, Mat, Burele) on linn Edela-Albaanias, Mati distrikti keskus.

Linna kaugus Tiranast on 91 km. Elanikke oli 2003. aastal 13 900, sellega on Burrel Albaanias 21. kohal.

Burrel on endine kaevurite linn, kuid kaevandused on suletud. Ta koosneb põhiliselt korrapäraselt paigutatud plokkelamutest. Linna keskel on suur väljak, mille keskel on tohutu monument haljasalaga selle ümber. Endine spordikeskus on maha jäetud (1999. aasta andmetel).

6–7 km linnast väljas asub töötav raudkroomitehas, mis meenutab pigem tehase varemeid. Neljast korstnast tuleb paksu suitsu. Kahel pool maanteed ja tee peal on tootmisjäätmed – mustaks põlenud kivid, mis tekitavad kuumaastiku. Inimesed korjavad suuremaid kive ehitusmaterjaliks.

Kosovo konflikti ajal oli Burreli lähedal põgenike laager, mis mahutas 2000 inimest.

Burrelis asus kommunistliku režiimi ajal vana ja väike vangla, mis oli tingimuste poolest kõige kohutavam kogu riigis. Seal hoiti tavaliste vangide kõrval kõige ohtlikumaid poliitvange, kelle karistustähtaeg riigivõimu kukutamise katse või kommunismivastase propaganda ja agitatsiooni eest algas 20 aastast. Sageli mõisteti vangidele enne väljasaamist uus karistus. Teiste seas istusid Burreli vanglas kirjanikud Bashkim Shehu ja Fatos Lubonja, kes on seda ilukirjanduslikult kujutanud, ning katoliku preester Simon Jubani.

Pärast kommunistliku režiimi langemist vangla suleti ja rajati vanglamuuseum. Ent 1997. aasta rahutuste ajal oli Sali Berisha režiim vanglakohtade nappuse tõttu sunnitud selle vangla uuesti kasutusele võtma.

## [redigeeri] Välislingid

- Fotod linnast
- Fotod põgenikelaagrist

Välja otsitud andmebaasist "http://et.wikipedia.org../../../b/u/r/Burrel_%28Albaania%29_ad55.html"

Kategooriad: Albaania linnad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Česky
- Deutsch
- English
- Magyar
- Polski
- Português
- Shqip
- Suomi
- Svenska